Številka: 070 1/2024-1

Datum: 26.11.2024

Zdravstveni dom Kočevje, Roška cesta 18, 1330 Kočevje (v nadaljevanju: organizator), skladno z 52. členom Zakona o stvarnem premoženju države in samoupravnih lokalnih skupnosti (*Uradni list RS, št. 11/18 in 79/18*) in 19. členom Uredbe o stvarnem premoženju države in samoupravnih lokalnih skupnosti (*Uradni list RS, št. 31/18*) objavlja

NAMERO

ZA ODDAJO DELOV NEPREMIČNINE V NAJEM ZA POSTAVITEV SAMOPOSTREŽNIH AVTOMATOV

1. **NAZIV IN SEDEŽ LASTNIKA**

Občina Kočevje, Ljubljanska cesta 26, 1330 Kočevje.

1. **NAZIV IN SEDEŽ UPRAVLJAVCA**

Zdravstveni dom Kočevje, Roška cesta 18, 1330 Kočevje.

1. **PREDMET ODDAJE V NAJEM**

Predmet oddaje v najem je prostor na posameznih lokacijah ZD Kočevje, za postavitev samopostrežnih avtomatov za distribucijo hladnih in toplih napitkov in živil/prigrizkov za potrebe vseh oseb, ki se nahajajo v ZD Kočevje, tako zaposlenih kot zunanjih uporabnikov.

V najem se oddaja:

* do 2,5 m2 prostora v Zdravstvenem domu Kočevje, Roška cesta 18, 1330 Kočevje (kletni prostori) in
* do 2,5 m2 prostora v Zdravstvenem centru Kočevje, Roška cesta 20, 1330 Kočevje (glavna avla).

Prostori so neopremljeni, zato si jih je ponudnik dolžan opremiti sam, s svojo opremo.

Prostor se odda v najem za določen čas, in sicer za obdobje 5 let. Najemna pogodba lahko kadarkoli preneha po sporazumu pogodbenih strank oziroma z odpovedjo. Odpovedni rok je 30 dni.

Upravljalec bo najemno pogodbo sklenil zgolj z enim ponudnikom.

1. **VRSTA PRAVNEGA POSLA**

Prostor se oddaja v najem po metodi neposredne pogodbe.

Ponudnik prostora ne sme oddati v podnajem.

1. VIŠINA NAJEMNINE IN PLAČILO NADOMESTILA ZA STROŠKE

Skupna izhodiščna mesečna najemnina za prostore, ki so predmet oddaje v najem znaša 80,00 EUR (40 EUR na posamezen najemni prostor). V najemnini so vključeni tudi obratovalni stroški (stroški elektrike, vode, odvoza komunalnih odpadkov, nadomestilo za stavbno pohištvo, čiščenje, in druge stroške).

V skladu z določili Zakona o davku na dodano vrednost (*Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B in 122/23*) se za najem poslovnih prostorov ne obračunava DDV, zato v zgornji ceni ni upoštevan.

Skupna mesečna najemnina se bo letno usklajevala z rastjo cen življenjskih potrebščin. Valorizacija se opravi ob obračunu najemnine za mesec januar za vsako tekoče leto. Uskladitev cen bosta pogodbeni stranki uredili z aneksom k najemni pogodbi.

1. KRITERIJI ZA IZBIRO NAJUGODNEJŠEGA PONUDNIKA

Upravljalec bo sklenil najemno pogodbo z najugodnejšim ponudnikom, ki bo izpolnjeval vse zahteve iz tega javnega zbiranja ponudb in bo izbran na podlagi:

* najvišje ponujene mesečne najemnine izražene v EUR brez davka, za prostore, ki so predmet oddaje v najem oziroma
* izvedenih pogajanj med najboljšimi ponudniki, izbranimi na podlagi meril iz prejšnje alineje, v kolikor bo upravljalec s strani dveh ali več ponudnikov prejel enako ponudbo.

Ponujena cena za najem mora biti dana najmanj v višini izhodiščne cene v skladu s prvim odstavkom 5. točke te namere.

Posamezni ponudnik lahko ceno najema v postopku pogajanj viša za najmanj 1 EUR.

1. STROŠKI POSTAVITVE

Stroške vzdrževanja in servisa aparata v celoti krije ponudnik. Prav tako krije ponudnik stroške izvedbe električnih in vodovodnih napeljav ter stroške v zvezi s postavitvijo prvotnega stanja po odstranitvi avtomatov.

Naročnik izvedbe električnih in vodovodnih napeljav je izključno upravljalec, ki za opravljeno delo ponudniku izstavi račun.

1. **NAČIN IN ROK PLAČILA NAJEMNINE**

Najemnina se mesečno plačuje Zdravstvenemu domu Kočevje na podračun odprt pri UJP Novo mesto, ki bo naveden na izstavljenem računu.

ZD Kočevje bo račun izstavil praviloma do 15. v mesecu za pretekli mesec. Rok plačila računa je 30. dan od dneva izstavitve računa. V primeru zamude plačila lahko ZD Kočevje ponudniku zaračuna zakonske zamudne obresti.

1. POGOJI, KI JIH MORA IZPOLNJEVATI PONUDNIK
2. **SPLOŠNE ZAHTEVE:**
* ponudnik bo avtomate postavil v skladu z najemno pogodbo za oddajo prostora v najem, in sicer na vsaki lokaciji z izbiro ustrezne velikosti posameznega avtomata,
* na vsaki lokaciji mora ponudnik zagotoviti avtomat za distribucijo hladnih in toplih napitkov in živil/prigrizkov,
* ponudnik bo plačal stroške izvedbe električnih in vodovodnih napeljav v višini 180 EUR ter stroške v zvezi s postavitvijo prvotnega stanja po odstranitvi avtomatov,
* ponudnik ne sme spreminjati lokacije postavitve avtomatov brez pisnega soglasja upravljalca,
* ponudnik bo avtomate postavil/zamenjal najkasneje v roku 15 dni od dneva podpisa pogodbe o najemu. Vsako morebitno podaljšanje roka za postavitev mora biti odbrana s strani upravljalca.
* ponudnik bo avtomate odstranil najkasneje v roku 5 dni od dneva poteka najemne pogodbe,
* ponudnik v prostoru, kjer bodo stali avtomati ne bo ničesar spreminjal oziroma bo spreminjal zgolj v dogovoru z upravljalcem,
* ponudnik bo za čas trajanja pogodbe z upravljalcem zagotovil en (1) brezplačni kavni aparat za potrebe poslovnih stikov v okviru uprave zavoda,
* ponudnik bo zagotavljal ustrezno število pisnih navodil za uporabo avtomatov,
* ponudnik bo skrbel za ustrezno čistočo ter urejen videz avtomatov ter izvajal zunanje čiščenje vseh aparatov ob vsakem odpiranju avtomata pa tudi čiščenje njegove notranjosti v skladu z zakonskimi predpisi in dobro higiensko prakso,
* ponudnik bo vodil evidenco čiščenja avtomatov, ki bo nameščena na vidnem mestu vsakega aparata,
* ponudnik bo na vsakem mestu, kjer bo stal avtomat zagotovil ustrezne koše za odpadke,
* na vseh avtomatih bo ponudnik zagotovil možnost gotovinskega plačevanja, plačevanja z BA kartico in s ključki,
* ponudnik bo zagotovil, da bodo avtomati zagotavljali vračilo denarja v primeru preveč vplačanega denarnega zneska,
* ponudnik bo upravljalcu zagotovil po en ključek za plačevanje na avtomatih za vsakega zaposlenega in novo zaposlenega, ki bi ključek želel imeti,
* ponudnik bo v primeru okvare avtomata napako odpravil v roku 24 ur od prejetega poziva oziroma zagotovil, da bo nadomestil oziroma zamenjal avtomat z enako ponudbo, kot je bil obstoječi v roku 5 delovnih dni,
* ponudnik bo skrbel, da delovanje in vzdrževanje avtomatov ne bo motilo hišnega reda upravljalca,
* ponudnik bo redno preverjal rok trajanja uporabe artiklov iz ponudbe avtomatov ter izločal artikle pred potekom roka uporabe,
* ponudnik bo redno oskrboval oziroma polnil avtomate glede na porabo ali glede na poziv upravljalca,
* ponudnik bo zagotavljal, da bo polnila avtomate zgolj pooblaščena oseba ponudnika,
* ponudnik bo spremenil artikle v avtomatu zgolj s pisnim soglasjem najemodajalca,
* ponudnik bo zagotavljal varnost živil v skladu z zakonskimi določbami glede higiene živil in ustreznosti embalažnih materialov ter v ta namen izvajal predpisane delovne postopke vzpostavljene po načelih HACCP, za kar se na poziv upravljalca zaveže predložiti dokazila,
* ponudnik bo najmanj enkrat letno izvedel in poravnal stroške mikrobiološkega nadzora na snažnost aparatov (v primeru prejema neustreznih rezultatov izvedel in poravnal stroške dodatnih analiz do prejema zdravstveno ustreznih rezultatov analiz) pri neodvisnih strokovnih ustanova in o tem na poziv poročal upravljalcu,
* ponudnik bo odgovarjal za vso škodo, materialno in nematerialno, ki jo povzroči delovanje avtomatov in stvari v njem, kar vključuje tudi odgovornost za škodo povzročeno na zdravju potrošnikov zaradi živil in napitkov iz avtomata,
* ponudnik bo prevzel morebitno škodo, ki bi jo na avtomatih povzročil katerikoli uporabnik ali drugi dejavniki,
* ponudnik bo izpolnjeval vse druge zahteve in pogoje v skladu s tem javnim zbiranjem ponudb in z najemno pogodbo.
1. **ZAHTEVE ZA TOLE NAPITKE:**
* ponudnik je dolžan v vseh avtomatih za tople napitke zagotoviti:
* kavo in kavne napitke iz espresso kave,
* kavo oziroma kavne napitke iz ekološke kave,
* kavo in kavne napitke iz instant kave,
* mlečne, kakavove in podobne napitke,
* čaje in podobne napitke;
* ponudnik mora zagotoviti možnost izbire toplih napitkov brez dodanega sladkorja in tudi z možnostjo uravnavanja količine sladkorja,
* ponudnik mora zagotoviti espresso/ekološko kavo iz celih sveže praženih kavnih zrn, zmetih za vsako kavo posebej,
* avtomat za tople napitke mora imeti možnost uporabe lastnega lončka,
* količina akrilamida v kavi, instant kavi in kavnih nadomestkih ne sme presegati z uredbo določenih referenčnih ravni (Uredba komisije (ES) 2017/2158 o blažilnih ukrepih in referenčnih ravneh za zmanjšanje prisotnosti akrilamida v živilih).
1. **ZAHTEVE ZA HLADNE NAPITKE:**

Nabor napitkov bolj zdrave izbire:

* izvirsko vodo in naravno mineralno vodo (gazirano in negazirano) – volumen 0,5l ali 0,75l,
* sokove s 100 % sadnim deležem, smoothi s 100 % sadnim ali 100 % sadnozelenjavnim deležem – vse brez dodanega sladkorja – volumen do 0,75l,
* pijače brez ali z nizko vsebnostjo sladkorja – volumen 0,5l in 0,75l,
* mleko in mlečne izdelke (jogurt in drugi fermentirani mlečni proizvodi lokalnega proizvoda), - volumen do 0,5l;
* proteinski napitki z visoko vrednostjo beljakovin;
1. **ZAHTEVE ZA ŽIVILA/PRIGRIZKE:**

Nabor živil/prigrizkov bolj zdrave izbire:

* suho sadje in oreščke,
* sadne, proteinske in žitne ploščice,
* vsaj 3 vrste sendvičev iz polbele in polnozrnate moke (vegeterijanski sendviči morajo biti v avtomatu postavljeni ločeno od ostalih sendvičev),
* slane prigrizke (grisini, riževi vaflji, polnozrnati keksi, …),
* sladke prigrizke – največ 80g pakiranje;

Ponudnik je dolžan zagotoviti zgoraj zapisan nabor hladnih napitkov in živil/prigrizkov minimalno v obsegu 60%, in sicer ves čas trajanja najemnega razmerja in pri tem slediti smernicam zdrave prehrane (izdelki z manj soli, manj sladkorjev in manj maščob). Ostale produkte lahko ponudnik ponudi po lastni izbira pri čemer ne sme ponujati alkoholnih pijač in na njeni osnovi izdelanih snovi (rum kokos, alkoholni bonboni, peciva, ipd); energijskih pijač in brezalkoholnih piv; pijač, ki so pakirane v stekleni embalaži; blago, ki ni predhodno pisno odobreno s strani odgovorne osebe upravljalca;.

Cene artiklov, ki jih bo ponudil ponudnik bodo fiksne 12 mesecev od dneva podpisa najemne pogodbe, kasneje pa se bodo lahko spreminjale v skladu z rastjo indeksa cen življenjskih potrebščin, ki jih objavlja Statistični urad RS.

1. NAČIN ODDAJE PONUDBE

Ponudnik mora najkasneje do vključno 17. 12. 2024 na elektronski naslov info@zdkocevje.si ali s priporočeno pošiljko na naslov: Zdravstveni dom Kočevje, Roška cesta 18, 1330 Kočevje, z navedbo "Ponudba v zadevi: 070 1/2024-1– Najem prostora - NE ODPIRAJ", poslati:

1. izpolnjene, lastnoročno podpisane (poskenirane, če je po elektronski poti) izjave in obrazce, ki so priloga te namere (priloga 1-6 in dokazila).

Šteje se, da je prijava pravočasna, če je oddana po elektronski pošti najkasneje do vključno 17. 12. 2024 oziroma na pošto najkasneje do vključno 17. 12. 2024.

Ponudbe, predložene po izteku roka, bodo izločene iz postopka.

Odpiranje ponudb ne bo javno.

Ponudniki bodo o rezultatih odpiranju ponudb obveščeni na njihov naslov po zaključenem odpiranju ponudb.

1. **SKLENITEV POGODBE**

Pogodba bo sklenjena s tistim ponudnikom, ki bo izpolnjeval pogoje in bo ponudil najvišjo najemnino. Pogodba mora biti sklenjena v roku 5 dni po pozivu upravljalca. V kolikor pogodba ni sklenjena v danem roku, lahko upravljalec odstopi od sklenitve posla. Vse morebitne stroške v zvezi s sklenitvijo pogodbe plača ponudnik.

1. **DODATNE INFORMACIJE**

Vsa pojasnila v zvezi s predmetom javnega zbiranja ponudb lahko interesenti dobijo v Zdravstvenem domu Kočevje, Roška cesta 18, 1330 Kočevje, tel. št. 01 893 90 05 (Lavra Horvat) in e-naslov: lavra.horvat@zdkocevje.si.

Ogled prostorov v postopku javnega zbiranja ponudb je možen po predhodnem dogovoru z upravljalcem.

1. **OPOZORILO**

Upravljalec opozarja, da bo najemna pogodba sklenjena na način videno-najeto, zato morebitne reklamacije po sklenitvi pogodbe ne bodo upoštevane. Prostor se oddaja v najem v stanju kakršnem je.

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

1. **OBVESTILO POSAMEZNIKOM PO 13. ČLENU SPLOŠNE UREDBE O VARSTVU PODATKOV (GDPR) GLEDE OBDELAVE OSEBNIH PODATKOV V ELEKTRONSKIH ZBIRKAH IN ZBIRKAH DOKUMENTARNEGA GRADIVA V ZD KOČEVJE**

Upravljalec zbirke podatkov je ZD Kočevje, Roška cesta 18, Kočevje.

Kontakt skrbnika zbirke osebnih podatkov in pooblaščena oseba za varstvo osebnih podatkov v ZD Kočevje je DATAINFO.SI d.o.o, Tržaška cesta 85, 2000 Maribor.

 ZD Kočevje

 Direktor

 Emir Kuduzović

Priloge:

* Priloga 1 – prijavni obrazec
* Priloga 2 – ponudbena cena za najem
* Priloga št. 3 – tabela topli napitki
* Priloga št. 4 - tabela hladni napitki, živila/prigrizki
* Priloga 5 – izjava kavni aparat
* Priloga 6 – izjava o izpolnjevanju pogojev

Priloga 1 – prijavni obrazec

**PRIJAVNI OBRAZEC**

 **UPRAVLJALEC:** ZD Kočevje, Roška cesta 18, 1330 Kočevje

**PREDMET NAROČILA**: Oddaja delov nepremičnin v najem za postavitev samopostrežnih avtomatov

**PODATKI O PONUDNIKU**

|  |  |
| --- | --- |
| NAZIV PONUDNIKA (PRAVNA OSEBA OZ. SAMOSTOJNI PODJETNIK) |  |
| NASLOV |  |
| MATIČNA ŠTEVILKA |  |
| DAVČNA ŠTEVILKA |  |
| ŠTEVILKA TRR. |  |
| TRR ODPRT PRI |  |
| TELEFONSKA ŠTEVILKA |  |
| ELEKTRONSKI NASLOV |  |
| KONTAKTNA OSEBA |  |
| POOBLAŠČENA OSEBA ZA PODPIS POGODBE |  |

**PODATKI O ZAKONITEM ZASTOPNIKU** (Obvezna priloga: Pooblastilo zakonitega zastopnika)

|  |  |
| --- | --- |
| ZAKONITI ZASTOPNIK PONUDNIKA |  |
| ŠTEVILKA POOBLASTILA |  |

**IZJAVA**

Spodaj podpisani ponudnik oziroma zakoniti zastopnik ponudnika izjavljam, da:

* mi je stanje v naravi poznano, da sem skrbno pregledal/a vsebino namere in da sem z njo v celoti seznanjen/a ter vsebino v celoti sprejemam,
* ponudba velja 60 dni od dneva poteka roka za predložitev ponudb,
* soglašam z obdelavo osebnih podatkov za potrebe sklenitve in izvajanja najemnega razmerja,
* pod kazensko in materialno odgovornostjo izjavljam, da so vsi podatki v tej ponudbi resnični in verodostojni.

Kraj in datum Ponudnik oz. zakoniti zastopnik (podpis in žig)

Obvezne priloge:

* Priloga 2 - Ponudbena cena za najem.
* dokazilo – izvid neodvisne institucije, ki ni starejše od 12 mesecev in dokazuje, da količina akrilamida v kavi in kavnih nadomestkih ne presega z uredbo določenih referenčnih ravni (Uredba komisije (ES) 2017/2158 o blažilnih ukrepih in referenčnih ravneh za zmanjšanje prisotnosti akrilamida v živilih);
* ekološki certifikat oziroma dokazilo o izvoru ekološke kave;
* Priloga št. 3 – tabela topli napitki.
* Priloga št. 4 - tabela hladni napitki, živila/prigrizki.
* Priloga 5 – izjava kavni aparat.
* Priloga 6 – izjava o izpolnjevanju pogojev.

Priloga 2 - Ponudbena cena za najem

**PONUDBA**

Izhodiščna cena je 80,00 EUR za predmet najema.

1. Ponudbena cena za najem

|  |  |
| --- | --- |
| Ponudbena cena najema | \_\_\_\_\_\_\_\_\_\_\_\_\_\_\_\_\_\_ v EUR (brez DDV) |

Ponudnik ponudbeno ceno lahko zvišuje za najmanj 1,00 EUR.

Kraj in datum Ponudnik oz. zakoniti zastopnik (podpis in žig)

Priloga št. 3 – tabela topli napitki

**TABELA PONUJENIH TOPLIH NAPITKOV S FUNKCIJO URAVNAVANJA SLADKORJA**

(vpišite vse napitke, ki jih boste ponudili, skladno z 9. točko namere)

|  |  |  |
| --- | --- | --- |
| IZDELEK | KOLIČINA | CENA |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

(ponudnik po potrebi vstavi dodatne vrstice)

Kraj in datum Ponudnik oz. zakoniti zastopnik (podpis in žig)

Priloga št. 4 - tabela hladni napitki, živila/prigrizki

**TABELA PONUJENIH HLADNIH NAPITKOV, ŽIVIL/PRIGRIZKOV (60%)**

(vpišite vse artikle, ki jih boste ponudili, skladno z 9. točko namere)

|  |  |  |
| --- | --- | --- |
| IZDELEK | KOLIČINA PAKIRNE ENOTE | CENA |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

(ponudnik po potrebi vstavi dodatne vrstice)

**TABELA PONUJENIH HLADNIH NAPITKOV, ŽIVIL IN PRIGRIZKOV (40 %)**

(vpišite vse napitke, ki jih boste ponudili po lastnem izboru, skladno z 9. točko namere)

|  |  |  |
| --- | --- | --- |
| IZDELEK | KOLIČINA PAKIRNE ENOTE | CENA |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

(ponudnik po potrebi vstavi dodatne vrstice)

Kraj in datum Ponudnik oz. zakoniti zastopnik (podpis in žig)

Priloga 5 – izjava kavni aparat

**IZJAVA**

Na podlagi osme alineje I. odstavka. 9. točke Namere za oddajo delov nepremičnine v najem za postavitev samopostrežnih avtomatov ponudnik izjavlja, da se upravljalcu za potrebe poslovnih stikov v okviru uprave zavoda zagotovi en (1) brezplačni kavni aparat, in sicer:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv aparata

Kraj in datum Ponudnik oz. zakoniti zastopnik (podpis in žig)

Priloga 6 – izjava o izpolnjevanju pogojev

**IZJAVA**

Na podlagi I. odstavka. 9. točke Namere za oddajo delov nepremičnine v najem za postavitev samopostrežnih avtomatov ponudnik pod kazensko in materialno odgovornostjo izjavljam, da bomo:

* avtomate postavili v skladu z najemno pogodbo za oddajo prostora v najem, in sicer na vsaki lokaciji z izbiro ustrezne velikosti posameznega avtomata,
* na vsaki lokaciji zagotovili avtomat za distribucijo hladnih in toplih napitkov in živil/prigrizkov,
* zagotovili možnost izbire toplih napitkov brez dodanega sladkorja in tudi z možnostjo uravnavanja količine sladkorja,
* zagotovili espresso kavo in ekološko kavo iz celih sveže praženih kavnih zrn, zmetih za vsako kavo posebej,
* zagotovili avtomate za tople napitke, z možnostjo uporabe lastnega lončka,
* plačali stroške izvedbe električnih in vodovodnih napeljav v višini 180 EUR ter stroške v zvezi s postavitvijo prvotnega stanja po odstranitvi avtomatov,
* ne bomo spreminjali lokacije postavitve avtomatov brez pisnega soglasja upravljalca,
* avtomate postavili/zamenjali najkasneje v roku 15 dni od dneva podpisa pogodbe o najemu, za vsako morebitno podaljšanje roka za postavitev pa pridobili odobritev s strani upravljalca.
* bodo avtomati odstranjeni najkasneje v roku 5 dni od dneva poteka najemne pogodbe,
* v prostoru, kjer bodo stali avtomati ne bomo ničesar spreminjali oziroma bomo spreminjal zgolj v dogovoru z upravljalcem,
* zagotavljali ustrezno število pisnih navodil za uporabo avtomatov,
* skrbeli za ustrezno čistočo ter urejen videz avtomatov ter izvajali zunanje čiščenje vseh aparatov ob vsakem odpiranju avtomata pa tudi čiščenje njegove notranjosti v skladu z zakonskimi predpisi in dobro higiensko prakso,
* vodili evidenco čiščenja avtomatov, ki bo nameščena na vidnem mestu vsakega aparata,
* na vsakem mestu, kjer bo stal avtomat zagotovili ustrezne koše za odpadke,
* na vseh avtomatih zagotovili možnost gotovinskega plačevanja, plačevanja z BA kartico in s ključki,
* zagotovili, da bodo avtomati zagotavljali vračilo denarja v primeru preveč vplačanega denarnega zneska,
* upravljalcu zagotovili po en ključek za plačevanje na avtomatih za vsakega zaposlenega in novo zaposlenega, ki bi ključek želel imeti,
* v primeru okvare avtomata napako odpravili v roku 24 ur od prejetega poziva oziroma zagotovili, da bomo avtomat nadomestili oziroma zamenjali z enako ponudbo, kot je bil obstoječi v roku 5 delovnih dni,
* skrbeli, da delovanje in vzdrževanje avtomatov ne bo motilo hišnega reda upravljalca,
* redno preverjali rok trajanja uporabe artiklov iz ponudbe avtomatov ter izločal artikle pred potekom roka uporabe,
* redno oskrbovali oziroma polnili avtomate glede na porabo ali glede na poziv upravljalca,
* zagotavljali, da bo polnila avtomate zgolj pooblaščena oseba ponudnika,
* spremenili artikle v avtomatu zgolj s pisnim soglasjem najemodajalca,
* odgovarjali za vso škodo, materialno in nematerialno, ki jo bo povzročilo delovanje avtomatov in stvari v njem, kar vključuje tudi odgovornost za škodo povzročeno na zdravju potrošnikov zaradi živil in napitkov iz avtomata,
* prevzel morebitno škodo, ki bi jo na avtomatih povzročil katerikoli uporabnik ali drugi dejavniki,
* izpolnjeval vse druge zahteve in pogoje v skladu s tem javnim zbiranjem ponudb in z najemno pogodbo,
* skrbeli, da količina akrilamida v kavi, instant kavi in kavnih nadomestkih ne bo presega z uredbo določenih referenčnih ravni (Uredba komisije (ES) 2017/2158 o blažilnih ukrepih in referenčnih ravneh za zmanjšanje prisotnosti akrilamida v živilih),
* zagotavljali varnost živil v skladu z zakonskimi določbami glede higiene živil in ustreznosti embalažnih materialov ter da bom v ta namen izvajal predpisane delovne postopke vzpostavljene po načelih HACCP, za kar bom na poziv upravljalca predložil dokazila,
* najmanj enkrat letno izvedli in poravnali stroške mikrobiološkega nadzora na snažnost aparatov (v primeru prejema neustreznih rezultatov izvedel in poravnal stroške dodatnih analiz do prejema zdravstveno ustreznih rezultatov analiz) pri neodvisnih strokovnih ustanovah in o tem na poziv poročal upravljalcu;

Kraj in datum Ponudnik oz. zakoniti zastopnik (podpis in žig)